section_heading: Zanimljivosti
paragraph_text: Nakon razornog potresa koji je pogodio Zagreb 22. ožujka 2020. godine, a na inicijativu programskog Odjela Glazbenih sadržaja HTV-a, Ante Gelo je nakon 40 godina napravio novi aranžman pjesme „Zagrebačkim ulicama“ Jadranka Črnka. U spotu su sudjelovali poznati zagrebački glazbenici i glumci poput Drage Diklića, Davora Gopca, Bojane Gregorić Vejzović, Jadranka Črnka, Vlade Kalembera i mnogih drugih. Uz aranžman Ante Gelo je u spotu svirao i gitaru. Posebnost ovog spota je što je nastao u specifičnim uvjetima izolacije u doba korona virusa pa je snimljen preko mobilnih uređaja u samo jednom danu.